પ્રવાસનની ગ્રાન્ટમાંથી કરોડોના ખર્ચે ચોપાટી બીચનું નિર્માણ કરવામાં આવ્યું છે જેની મુલાકાતે દરરોજ હજારો લોકો આવતા હોય છે, પરંતુ આ ચોપાટી બીચ પર ચારેય એન્ટ્રી ગેટ પર દિવ્યાંગો કે વૃધ્ધોના પ્રવેશ માટેની કોઈ વ્યવસ્થા ન હોય મોટી ઉમરના વૃધ્ધો તેમજ શારીરીક રીતે અશકત તેમજ દિવ્યાંગોને પ્રવેશવામાં ખુબ જ મુશ્કેલી પડી રહી છે ત્યારે ચોપાટીના પ્રવેશદૂારો પર દિવ્યાંગો અને વૃધ્ધો માટે અલગથી પ્રવેશની વ્યવસ્થા ઉભી કરવા માટે પોરબંદર જિલ્લા યુવક કોંગ્રેસના પુર્વ પ્રમુખ દેવશી મોઢવાડિયાએ પોરબંદરના જિલ્લા કલેકટરને લેખિતમાં પત્ર પાઠવી રજુઆત કરી છે.